Rådets afgørelse
af 2. oktober 2003
om beskikkelse af en suppleant til Regionsudvalget
(2003/711/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 263,
under henvisning til indstillingen fra Spaniens regering, og
ud fra følgende betragtninger:
(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).
(2) Der er blevet en plads ledig som suppleant til Regionsudvalget, efter at José Luis GONZALEZ VALLVE er trådt tilbage, hvilket Rådet blev underrettet om den 19. september 2003 -
TRUFFET FØLGENDE AFGØRELSE:
Eneste artikel
Carlos Javier FERNANDEZ CARRIEDO, Comisionado de Acción Exterior - Gobierno de Castilla y León, beskikkes som suppleant til Regionsudvalget som efterfølger for José Luis GONZALEZ VALLVE for den resterende del af dennes mandatperiode, dvs. indtil den 25. januar 2006.
Udfærdiget i Bruxelles, den 2. oktober 2003.